
ΑΘΗΝΑ 

9 ΟΚΤΩΒΡΙΟΥ 1989 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

622 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση τοπικού ρυμοτομικού σχίδίου στην εκτός σχεδίου περιοχή 


του δήμου Σερρών (ν. Σερρών) για τον καθορισμό χώρου εγκα¬ 
τάστασης Δημοτικής Ξενοδοχειακής μονάδος και καθορισμός 

όρων και περιορισμών δόμησης αυτού. 1 

Έγκριση πολεοδομικής μελέτης τμημάτων των πολεοδομικών ενο¬ 
τήτων 1, 2 και 3 του δήμου Πολυκάστρου (Ν. Κιλκίς). 2 

Τροποποίηση του από 13.1.86 Π. Δ/τος (Δ' 5) «Καθορισμός χρή- 
σεως γης των όρων και περιορισμών δόμησης στην εκτός σχε¬ 
δίου περιοχή του Δήμου Αλίμου (Ν. Αττικής)».. 3 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(1) 

Έγκριση τοπικού ρυμοτομικού σχεδίου στην εκτός σχεδίου περιοχή του 
δήμου Σερρών (ν. Σερρών) για τον καθορισμό χώρου εγκατάστασης 
Δημοτικής Ξενοδοχειακής μονάδος και καθορισμός όρων και περιο¬ 
ρισμών δόμησης αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 26 του Ν. 1337/1983 «Επέκταση των 
πολεοδομικών σχεδίων, οικιστική ανάπτυξη και σχετικές ρυθμίσεις» (Α' 
33), όπως αντικαταστάθηκε με την παράγραφο 13 του άρθρου 8 του Ν. 
1512/1985 «Τροποποίηση και συμπλήρωση πολεοδομικών διατά¬ 
ξεων, ρύθμιση συναφών θεμάτων και θεμάτων του Ταμείου Νομικών» 
(Α·4). 

2. Τις διατάξεις των άρθρων 7, 8 (παρ. 1) και 9 του Ν. 1577/1985 
«Γενικός Οικοδομικός Κανονισμός» (Α' 210) όπως τροποποιήθηκαν με 
το άρθρο 13 του Ν. 1647/1986 «Οργανισμός Κτηματολογίου και 
Χαρτογραφήσεων Ελλάδας (ΟΚΧΕ) και άλλες σχετικές διατάξεις» (Α' 
141) και το άρθρο 1 του Ν. 1772/88 «Τροποποίηση του Ν. 1577/ 
1985 «ΓΟΚ» και άλλες σχετικές διατάξεις» (Α' 91). 

3. Τις διατάξεις του άρθρου 23 παρ. 1 του Ν. 1558/1985 «Κυβέρ¬ 


νηση και Κυβερνητικά Όργανα» (Α’ 137). 

4. Την υπ’ αριθμ. 502/88 απόφαση του Δημοτικού Συμβουλίου 
Σερρών. 

5. Την υπ’ αριθμ. 156/89 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος. 

6. Την υπ’ αριθμ. 543/1989 γνωμοδότηση του Συμβουλίου της 
Επικράτειας, με πρόταση του Υπουργού Περιβάλλοντος, Χωροταξίας 
και Δημοσίων Έργων, απο'φασΐζουμε: 

Άρθρο 1 

Εγκρίνεται τοπικό ρυμοτομικό σχέδιο στην εκτός σχεδίου περιοχή 
του Δήμου Σερρών (ν. Σερρών) για τον καθορισμό χώρου εγκατάστασης 
δημοτικής ξενοδοχειακής μονάδας όπως φαίνεται με στοιχεία Α Β Γ Δ Ε 
ΖΗΘΙΚΛΜΝΞΠ στο σχετικό πρωτότυπο διάγραμμα σε κλίμακα 
1:500 που θεωρήθηκε από τον Προϊστάμενο της Δ/νσης Τοπογραφι¬ 
κών Εφαρμογών με την υπ’ αριθμ. 58267/1989 πράξη του και που 
συνοπτικό του αντίτυπο δημοσιεύεται με το παρόν διάταγμα. 

Άρθρο 2 

Καθορίζονται οι όροι και περιορισμοί δόμησης του χώρου ως εξής: 

Μέγιστο ποσοστό κάλυψης είκοσι τοις εκατό (20%) της επιφάνειας 
του χώρου. 

Συντελεστής δόμησης 0,30. 

Μέγιστο επιτρεπόμενο ύψος των ανεγερθησομένων κτιρίων ένδεκα 
(11) μέτρα. 

Τα κτίρια πρέπει να απέχουν από τις ρυμοτομικές γραμμές δέκα πέ¬ 
ντε (15) μέτρα τουλάχιστον. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 28 Σεπτεμβρίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΣΩΤΗΡΗΣ ΚΟΥΒΕΛΑΣ 

( 2 ) 

Έγκριση πολεοδομιχής μελέτης τμημάτων των πολεοδομιχών ενοτή¬ 
των 1, 2 και 3 του δήμου Πολυκάστρου (Ν. Κιλκίς). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 6 (παρ. 1, 4, 5 και 6) και 7 (παρ. 1,2 
και 4), του Ν. 1337/1983 «Επέκταση των πολεοδομιχών σχεδίων οι¬ 
κιστική ανάπτυξη και σχετικές ρυθμίσεις» (Α' 33) όπως το άρθρο 6 τρο¬ 
ποποιήθηκε με την παράγρ. 2 του άρθρου 8 του Ν. 1512/1985 «Τρο¬ 
ποποίηση και συμπλήρωση πολεοδομιχών διατάξεων, ρύθμιση συναφών 
θεμάτων και θεμάτων του Ταμείου Νομικών» (Α' 4). 

2. Τις διατάξεις του άρθρου 3 του Ν. Δ/τος της 17.7.1923 «Περί 
σχεδίων πόλεων κλπ.» (Α' 228) όπως το άρθρο 3 μεταγενέστερα τροπο¬ 
ποιήθηκε και συμπληρώθηκε. 

3. Τις διατάξεις των άρθρων 6 (παρ. 1), 7, 8, 9 του Ν. 1557/1985 
«Γενικός Οικοδομικός Κανονισμός» (Α' 210) όπως τροποποιήθηκαν με 
το άρθρο 13 (παρ. 1, 2, 3) του Ν. 1647/1986 «Οργανισμός Κτηματο¬ 
λογίου και Χαρτογραφήσεων Ελλάδας Ο.Κ.Χ.Ε.) (Α' 141) και το άρ¬ 
θρο 1 (παρ. 3, 4) του Ν. 1772/1988 «Τροποποίηση διατάξεων του Ν. 
1577/1985 «ΓΟΚ» και άλλες διατάξεις» (Α' 91). 

4. Τις διατάξεις της παραγράφου 1 του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α' 137). 

5. Τις διατάξεις της παραγράφου 21 του άρθρου 8 του Ν. 1512/85 
«Τροποποίηση και συμπλήρωση πολεοδομιχών διατάξεων, ρύθμιση συ¬ 
ναφών θεμάτων και θεμάτων του Ταμείου Νομικών» (Α' 4). 

6. Την υπ’ αριθμ. 37358/1636/86 απόφαση του Αναπληρωτή 
Τπουργού Περιβάλλοντος, Χωροταξίας και Δημοσίων Έργων 
«Έγκριση Γενικού Πολεοδομικού Σχεδίου (Γ.Π.Σ.) της κοινότητας Πο¬ 
λυκάστρου» (Ν. Κιλκίς) (Δ' 884). 

7. Την υπ’ αριθμ. 43070/2173/1989 απόφαση του Υπουργού Πε¬ 
ριβάλλοντος, Χωροταξίας και Δημοσίων Έργων «Χαρακτηρισμός ως 
πυκνοδομημένων τμημάτων πολεοδομιχών ενοτήτων 1 και 2 του δή¬ 
μου Πολυκάστρου (Ν. Κιλκίς). 

8. Την υπ’ αριθμ. 43071/2174/1989 απόφαση του Υπουργού Πε¬ 
ριβάλλοντος, Χωροταξίας και Δημοσίων Έργων «Έγκριση πολεοδομι- 
κής προμελέτης της πολεοδομιχής ενότητας 3 του Δήμου Πολυκάστρου 
(Ν. Κιλκίς). 

9. Την υπ’ αριθμ. 110/1988 γνωμοδότηση του Δημοτικού Συμβου¬ 
λίου Πολυκάστρου. 

10. Τις υπ’ αριθμ. 5 (πρακτ. 14) και 2 (πρακτ. 15) γνωμοδοτήσεις 
του Συμβουλίου Χωροταξίας, Οικισμού και Περιβάλλοντος Ν. Κιλκίς. 

11. Την υπ’ αριθμ. 440/1989 γνωμοδότηση του Συμβουλίου της 
Επικράτειας με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

• Άρθρο 1 

Εγκρίνεται το πολεοδομικό σχέδιο τμημάτων των πολεοδομιχών 
ενοτήτων 1, 2 και 3 της κοινότητας Πολυκάστρου (Ν. Κιλκίς) με τον 
καθορισμό οικοδομήσιμων χώρων, οδών, πεζοδρόμων, κοινοχρήστων 
χώρων, πλατειών, παιδικών χαρών, χώρων εκπαίδευσης, πάρκου, πρό¬ 
νοιας, νηπιαγωγείου, σταθμού Λεωφορείων, κλειστού γυμναστηρίου, 
στάθμευσης φορτηγών αυτοκινήτων, όπως οι ρυθμίσεις αυτές φαίνονται 
στα πέντε (5) σχετικά χρωματισμένα πρωτότυπα διαγράμματα σε κλί¬ 
μακα 1:1000 που θεωρήθηκαν από τον Προϊστάμενο της Διεύθυνσης 


Τοπογραφικών Εφαρμογών με την υπ·’ αριθμ. 46571/89 πράξη του 
και που συνοπτικά τους αντίτυπα δημοσιεύονται με το παρόν διάταγμα. 

Άρθρο 2 

Εγκρίνεται όπως διατυπώνεται στα επόμενα άρθρα, ο πολεοδομικός 
κανονισμός της περιοχής της οποίας το σχέδιο εγκρίνεται με το άρθρο 1 
του παρόντος. 

Άρθρο 3 

Στο πρόσωπο των οικοπέδων οικοδομημένων ή μη που βρίσκονται 
στην περιοχή της οποίας εγκρίνεται το πολεοδομικό σχέδιο επιβάλλεται 
προκήπιο πλάτους (2) τριών (3) τεσσάρων (4) και πέντε (5) μέτρων 
όπως φαίνεται στα ίδια διαγράμματα. 

Άρθρο 4 

Στα οικοδομικά τετράγωνα που χαρακτηρίζονται στα σχετικά δια¬ 
γράμματα με το στοιχείο Α επιτρέπεται η χρήση γενικής κατοικίας, 
όπως προσδιορίζεται με το άρθρο 5 του Π. Δ/τος 81/80 (Α' 27). 

Άρθρο 5 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης των οικοπέδων ορίζονται σ’ ένα τομέα Ιβ όπως 
φαίνονται στα ίδια διαγράμματα ως εξής: 

1. Ελάχιστο πρόσωπο: δέκα τρία (13) μέτρα. 

Ελάχιστο εμβαδόν: διακόσια πενήντα (250) τ.μ. 

2. Κατά παρέκκλιση των διατάξεων της προηγούμενης παραγράφου 
θεωρούνται άρτια και οικοδομήσιμα. 

α. Τα οικόπεδα τα οποία κατά τη δημοσίευση του παρόντος διατάγ¬ 
ματος έχουν ελάχιστου πρόσωπο δέκα (10) μέτρα, ελάχιστο εμβαδόν 
διακόσια (200) τ.μ. 

β. Τα οικόπεδα που προκύπτουν από την οριστική πράξη εφαρμογής 
της πολεοδομιχής μελέτης ή προέρχονται από τις εισφορές σε γη σύμ¬ 
φωνα με το άρθρο 8 του Ν. 1337/1983 εφόσον έχουν ελάχιστο πρό¬ 
σωπο οκτώ (8) μέτρα, ελάχιστο εμβαδόν εκατόν πενήντα (150) τ.μ. 

3. Επιπλέον των προϋποθέσεων των προηγουμένων παραγράφων 1 
και 2 τα οικόπεδα θεωρούνται άρτια και οικοδομήσιμα εφόσον στο οικο¬ 
δομήσιμο τμήμα αυτών εγγράφεται κάτοψη κτιρίου με ελάχιστη επιφά¬ 
νεια πενήντα (50) τ. μέτρα και ελάχιστη πλευρά πέντε (5) μέτρα. 

4. Μέγιστο ποσοστό κάλυψης των οικοπέδων: εβδομήντα τοις εκατό 
(70%) της επιφάνειας τους. 

5. Συντελεστής δόμησης: οκτώ δέκατα (0,8). 

6. Μέγιστο επιτρεπόμενο ύψος των κτιρίων: ένδεκα (11) μέτρα. 

Άρθρο 6 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 28 Σεπτεμβρίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΣΩΤΗΡΗΣ ΚΟΥΒΕΛΑΣ 

( 3 ) 

Τροποποίηση του από 13.1.86 Π. Δ/τος (Δ’ 5) «Καθορισμός χρήαεως 
γης των όρων και περιορισμών δόμησης στην εκτός σχεδίου περιοχή 
του Δήμου Αλίμου (Ν. Αττικής)». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 1337/1983 (Α' 33) και ειδικότερα το άρθρο 
29 (παρ. 1) αυτού όπως τροποποιήθηκε με την παράγραφο 14 του άρ¬ 
θρου 8 του Ν. 1512/1985 (Α' 4). 

2. Τις διατάξεις του Ν. 1558/1985 (Α' 137) και ειδικότερα το 
άρυρο 23 παρ. 1 εδ. ιδ. 

3. Την υπ’ αριθ. 163/1989 απόφαση του Δημοτικού Συμβουλίου 
Αλίμου. 

4. Τις υπ’ αριθ. 28/89 και 151/89 γνωμοδοτήσεις του Κεντρικού 
Συμβουλίου Χωροταξίας, Οικισμού και Περιβάλλοντος. 

5. Τις υπ’ αριθ. 373/89 και 561/1989 γνωμοδοτήσεις του Συμ¬ 
βουλίου της Επικράτειας, με πρόταση του Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 


Άρθρο 1 

Τα κτίρια της παρ. 2 του άρθρου 4 του από 13.1.1986 Π. Δ/τος (Δ' 
5), εξακολουθούν να λειτουργούν με τους ίδιους όρους και περιορισμούς 
δόμησης για ένα ακόμη χρόνο από την έναρξη ισχύος του παρόντος. 

Άρθρο 2 

Η ισχύς του παρόντος διατάγματος αρχίζει" από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 28 Σεπτεμβρίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ.-ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΣΩΤΗΡΗΣ ΚΟΥΒΕΛΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



